Carabinierii au depistat o fraudă bancară de proporții în care sunt implicate zeci de persoane. Prejudiciul total se ridică la suma de 1,7 miliarde de euro.
Autoritățile italiene au anunțat joi, 25 ianuarie, că au descoperit o fraudă fiscală în valoare de 1,7 miliarde de euro.
Angajații de la Poliția Financiară din Italia au declarat că 85 de persoane sunt suspecte în escrocheria care implică facturi false de la 140 de companii fictive. Suspecții ar fi acționat în perioada 2022-2023.
În acest caz, Garda financiară din Italia (GdF) a anunțat că a confiscat bunuri în valoare de 370 de milioane de euro, printre care numerar, mașini de lux și proprietăți imobiliare. De asemenea, GdF a blocat și 1.569 de conturi bancare și a pus sechestru pe 140 de companii.
Potrivit ordinului de sechestru, 64 din cei 85 de suspecți sunt cetățeni chinezi, iar autoritățile vor să identifice clienții italieni care au folosit serviciul pentru a spăla numerar, scrie Fanatik.
Totul s-a învârtit în jurul unui sistem complex de transferuri către conturi din China, Italia și alte țări din UE.